थांनाय समनि बिसायख’थिनि फिथाइखौ थोंजोङै नोजोर होयोब्ला नुनो मोनो दि, बि.पि.एफ. दोलोनि बिजाथि हितेस बसुमतारीनि देरहानायखौ रोखा होनना। नाथाय देग्लायनि राजखान्थि बारहावाया चापागुरि बियाबआव गुबुन रोखोमै बारनायखौ नुनो मोनदों। मानोना बि.पि.एफ. दोलोनि आखाइयाव थानाय बे बियाबआव इउ.पि.पि.एल. दोलोनि बिजाथि इउ.जि. ब्रह्मनि जानानै बि.जे.पि., जि.एस.पि आरो ए.जि.पि. दोलोआ जथायै फोसावदिंनायखौ गोख्रों खालामनाय नुनो मोनदों। गुबुन फारसेथिं अबर’ सुराक्षा समिटिनि बारग’ गोख्रों मावथि सुजन दासआबो राइजर दलनि जानानै गावनि देरहानांगौनि थाखाय आसामनि थागिबिफोरनि माखासे जेंनाखौ सुस्रांनांगौनि माखासे इसुफोरखौ लानानै रायफोरनि सेराव फोसावदिंनायखौ थादनाय गैयाजासे मावफुंबाय थानायखौ नुनो मोनदों।